Fagligheden blev hædret i Arena Randers
Torsdag aften var knap 250 mennesker samlet i Arena Randers for at hylde byens nyudlærte erhvervsuddannelsestalenter

For første gang var erhvervsskolerne Randers Social- og Sundhedsskole samt Tradium gået sammen om at hylde deres nyuddannede elever. Det skete ved en prisuddeling, hvor skolerne havde indstillet tre elever fra hver af deres erhvervsuddannelser, som dystede om titlen som Årets Elev.

Prisuddeling og underholdning
Fra starten havde det været planlagt, at aftenen ikke blot skulle være en fejring af de elever, der vandt titlen som Årets Elev, men også af deres fag. Samtidig skulle de nominerede elever, der ikke vandt, også have en god oplevelse.

Derfor var musikeren Thomas Buttenschøn inviteret til at spille musik og være konferencier gennem aftenen. Det udmundede i fællessang og latterbrøl, når han kom med anekdoter om Randers, håndværk og sin egen ungdom i Jylland.

Buttenschøn uddelte også priserne til eleverne og knyttede nogle ord til, hvorfor lige netop de stod på scenen denne aften – en scene, hvor prisen som Årets Underviser også blev uddelt, ligesom en fællespris som Årets Erhvervsuddannelsestalent blev givet til Kristoffer Kruse Svendsen.

Han har taget tømreruddannelsen som EUX-elev og har dermed både taget en studentereksamen og fået et svendebrev. Uddannelsen er meget krævende, men til trods for det har Kristoffer været på tømrerlandsholdet, deltaget ved DM i Skills og generelt været en vellidt klassekammerat og kollega, som har været en yderst god rollemodel. Som anerkendelse af dette fik Kristoffer Sydbanks rejselegat, som han nu kan bruge på at komme ud og opleve verden – og måske få inspiration med hjem til sit fag.

Et bredt samarbejde
At Fagenes Fest i år kunne afholdes for første gang i Randers, skyldes hele byens involvering. Eleverne skulle mærke, at det ikke kun er deres skoler, der hylder deres faglighed, men også kommunen, erhvervslivet og de faglige organisationer – altså med andre ord hele det samfund, de nu skal ud at være en del af.
 
– Vi, der har arrangeret Fagenes Fest i Randers, er meget glade for den store opbakning, der har været til prisuddelingen. Aftenen kunne ikke være blevet til uden stor involvering fra skolerne, kommunen, de faglige organisationer, Randers Håndværker- og Industriforening samt resten af erhvervslivet, der både har siddet i styregruppen og sponsoreret præmier samt tilblivelsen af selve prisuddelingen, fortæller Søren Sørensen, som er nu tidligere bestyrelsesformand på Tradium samt medlem af Dansk Industri og har været en af de drivende kræfter bag Fagenes Fest i Randers.
 
Søren afslutter også med at fortælle, at både elever, undervisere, sponsorer og andre gæster var meget glade for aftenens forløb - og derfor afholdes prisuddelingen også igen i 2027.

Vinderne til Fagenes Fest i Randers var som følger:

	PRÆMIE
	VINDER

	Årets Erhvervsuddannelseselev - Tømrer
	Bjerke Franchi Bolther

	Årets Erhvervsuddannelseselev - Elektriker
	Amanda Cecilie Findinge

	Årets Erhvervsuddannelseselev - Chauffør
	Victor Duval Sørensen

	Årets Erhvervsuddannelseselev - Social- og sundhedsassistent
	Karin Juhlsen

	Årets Erhvervsuddannelseselev - Frisør
	Victoria Eleonora Smerl

	Årets Erhvervsuddannelseselev – Bygningsmaler (elev ikke tilstede)
	Thorkild David Mygind Jensen

	Årets Erhvervsuddannelseselev - Industrioperatør
	Tina Bach

	Årets Erhvervsuddannelseselev - Lager- og terminal
	Casper Elkjær Rohde Gosvig

	Årets Erhvervsuddannelseselev - Murer
	Simon Løvendal

	Årets Erhvervsuddannelseselev - Overfladebehandler
	Ingus Liparts

	Årets Erhvervsuddannelseselev - Kontor
	Jannie Munch Lund

	Årets Erhvervsuddannelseselev - Pædagogisk assistent
	Maria Lynge Bisgaard Munk

	Årets Erhvervsuddannelseselev - Fodterapeut
	Mette Elnegaard Sommer Adelgaard

	Årets Erhvervsuddannelseselev - Personvognsmekaniker
	Mathias Dalby Møgelvang

	Årets Erhvervsuddannelseselev - Smed
	Kalle Hørsted

	Årets Erhvervsuddannelseselev - Social- og sundhedshjælper
	Simone Juel Pedersen

	Årets Erhvervsuddannelseselev - Detailhandel
	Mille Hasselager Mackenhauer

	
	

	Årets Underviser ved Tradium
	Dan Zier Middelboe Carlson

	Årets Underviser ved Randers Social- og Sundhedsskole
	Lotte Tønder

	Årets Erhvervsuddannelsestalent i Randers
	Kristoffer Kruse Svendsen



Prisuddelingen var afholdt med bidrag og sponsorater fra:

3F
Dansk Industri
Dansk Metal
DermaPharm
PN Tømrer & Byggefirma
Praxis
Randers Gears
Randers Handelsråd
Randers Havn
Randers Håndværker- og Industriforening
Randers Klubben
Randers Kommune
Randers Social- og Sundhedsskole
Redmark
Sparekassen Kronjylland
Sydbank
Søstrøm A/S
Tradium
Varelotteriet
Verdo
